Diari Oficial de la Generalitat Valenciana


Sumari del DOGV 4616, del 27-10-2003 (2003/10972)

RESOLUCIÓ de 13 d'octubre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Protocol General entre la Generalitat Valenciana, el Ministeri de Medi Ambient i l'Ajuntament de Benidorm per al finançament de l'obra del passeig marítim a la platja de Ponent de Benidorm.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4616

Data del DOGV
:   27-10-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/10181


Data del document
:   13-10-2003

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Obres Públiques, Urbanisme i Transports
    * Benidorm
    * cooperació administrativa
    * litoral
    * administració central
    * administració local

RESOLUCIÓ de 13 d'octubre de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Protocol General entre la Generalitat Valenciana, el Ministeri de Medi Ambient i l'Ajuntament de Benidorm per al finançament de l'obra del passeig marítim a la platja de Ponent de Benidorm. [2003/X10976]
  
Subscrit, després de la tramitació prèvia reglamentària, entre la Generalitat Valenciana, el Ministeri de Medi Ambient i l'Ajuntament de Benidorm, el 22 de maig de 2003, un Protocol General per al finançament de l'obra del passeig marítim a la platja de Ponent de Benidorm, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0839/2003, i que figura com a annex d'esta resolució.
  
València, 13 d'octubre de 2003.- La directora general de Relacions amb les Corts i Secretariat del Govern: Alida C. Mas Taberner.
  
PROTOCOL GENERAL ENTRE LA GENERALITAT VALENCIANA, EL MINISTERI DE MEDI AMBIENT I EL AJUNTAMENT DE BENIDORM PER AL FINANÇAMENT DE L'OBRA DEL PASSEIG MARÍTIM EN LA PLATJA DE PONENT DE BENIDORM
  
Reunits:
  
D'una banda, el Molt Hble. Sr. president de la Generalitat Valenciana, José Luis Olivas Martínez, nomenat per Reial Decret 771/2002, de 23 de juliol, i en virtut de les funcions atribuïdes per l'article 1 de la Llei 5/1983, de 30 de desembre, del Govern Valencià.
  
D'una altra banda, l'Excma. Sra. ministra de Medi Ambient, Mª Elvira Rodríguez Herrer, nomenada per al dit càrrec per Reial Decret 270/2003, de 28 de febrer, en l'exercici de les competències pròpies del càrrec que té i en virtut del que disposa l'article 13.3 de la Llei 6/1997, de 14 d'abril, d'Organització i Funcionament de l'administració General de l'Estat.
  
I, d'una altra banda, l'Il·lm. Sr. alcalde de Benidorm, Vicente Pérez Devesa, en virtut de les competències atribuïdes per l'article 21.1 de la Llei 7/1985, de 2 d'abril, de Bases del Règim Local.
  
En la qualitat en què cada un intervé, es reconeixen recíprocament capacitat per a l'atorgament del present protocol general, a este efecte
  
Manifesten:
  
El Ministeri de Medi Ambient, la Generalitat Valenciana, a través de la Conselleria d'Obres Públiques, Urbanisme i Transports, i l'Ajuntament de Benidorm estan d'acord en la necessitat de millorar el passeig Marítim de la platja de Ponent de Benidorm, tant des de la perspectiva mediambiental com del seu ús i gaudi públics.
  
El municipi de Benidorm es caracteritza pel seu protagonisme turístic i la massiva afluència de les seues platges, la qual cosa subratlla la importància de cuidar i protegir el seu litoral, així com de compaginar els valors mediambientals amb l'ús de les seues platges.
  
Les parts firmants d'este protocol desitgen expressar la seua voluntat d'aconseguir este objectiu en la platja de Ponent amb la realització de les obres necessàries en el passeig Marítim de la platja de Ponent.
  
En conseqüència, han decidit establir les pautes que han de regir l'actuació de cada una de les administracions que hi intervenen i es fixa el marc general en el qual es desenrotllarà la seua col·laboració, ja que només amb una òptima col·laboració i coordinació de les actuacions de les distintes administracions, estatal, autonòmica i local s'aconseguiran els objectius integrals de protecció i defensa de la costa.
  
Per tot això, es firma el present protocol general d'acord amb les següents:
  
Clàusules:
  
Primera. Objecte
  
El present protocol general té com a objecte establir el marc de col·laboració entre el Ministeri de Medi Ambient, la Generalitat Valenciana i l'Ajuntament de Benidorm a fi de donar un tractament adequat a la platja de Ponent de Benidorm a través de les obres del seu passeig Marítim.
  
Segona. Actuacions
  
Les parts firmants manifesten la seua intenció de realitzar, en el termini més breu possible, els tràmits necessaris per a fer possible la firma d'acords específics de col·laboració que arrepleguen de la manera adequada i després del compliment previ de les previsions legals vigents les intencions que es plasmen en el present protocol.
  
Tercera. Finançament
  
És intenció de les administracions firmants assumir el finançament de l'obra del passeig Marítim de la platja de Ponent de Benidorm de la manera en què s'especifique en els futurs acords específics de col·laboració.
  
Quarta. Vigència
  
El present protocol iniciarà la seua vigència a partir de la firma d'este i s'estendrà fins a la finalització de les obres definides en el seu objecte, llevat que les parts consideren necessari de comú acord ampliar la vigència abans de l'expiració del termini de finalització, una vegada ponderades les circumstàncies que concorren en el cas.
  
Cinquena. Causes de resolució
  
Seran causes de resolució d'este protocol:
  
- El mutu acord de les parts.
  
- L'incompliment de les clàusules contingudes en este.
  
- La denúncia de qualsevol de la parts, per mitjà de preavís comunicat a les altres parts, almenys, amb sis mesos d'antelació a la data de la resolució proposada.
  
I, com a prova de conformitat, firmen el present protocol en triple versió.
  
 Benidorm, el dia 22 de maig de 2003.
  
El president de la Generalitat Valenciana,
  
JOSÉ LUIS OLIVAS MARTÍNEZ
  
La ministra de Medi Ambient,
  
Mª ELVIRA RODRÍGUEZ HERRER
  
L'alcalde de Benidorm,
  
VICENTE PÉREZ DEVESA